cyanic-selkie/wikianc huggingface dataset:
தில்லானா (தொலைக்காட்சித் தொடர்)
தில்லானா இது ஒரு சிங்கப்பூர் நாட்டு நடனம் சார்ந்த தமிழ்மொழித் தொலைக்காட்சி தொடர் ஆகும். இந்த தொடரை 'ஜெயா ராதாகிருஷ்ணன்' என்பவர் இயக்க ஈஸ்வரி குணசேகர், அரவிந்த், ஜபு டீன், ராகதீபன், கல்பனா சிவன் ஆகியோர் முதன்மை கதாபாத்திரத்தில் நடித்துள்ளார்கள். இந்த தொடர் 4 நவம்பர் 2019 முதல் திங்கள் முதல் வியாழன் வரை இரவு 9 மணிக்கு வசந்தம் தொலைக்காட்சியில் ஒளிபரப்பாகி ஜனவரி 2, 2020 இல் 32 அத்தியாயங்களுடன் நிறைவு பெற்றது. இந்த தொடர் ஒளிபரப்பான நேரத்திற்கு ரோமியோ அண்ட் ஜூலியட் என்ற தொடர் ஒளிபரப்பகின்றது.
கதை சுருக்கம்
கீதாஞ்சலி என்ற பெண் நடனம் மீது ஆர்வவும் காதலும் கொண்டவள். ஒரு நாள் வெவ்வேறு குடும்ப சூழ்நிலையை கொண்ட ஐந்து பெண்களை சந்திக்கும் கீதாஞ்சலி அவர்களுக்கு நடனம் கற்பிக்க முடிவெடுக்கிறார். ஆனால் அவளின் குழுவை தடுக்க நினைக்கும் சக்தி. அவன் ஒரு நடனக்குழுவின் தலைவன். பல தடைகளை தாண்டி அவர்களை எப்படி ஜெயிக்க வைத்தாள் இந்த கீதாஞ்சலி என்பது தான் கதை.
வெளி இணைப்புகள்
பகுப்பு:வசந்தம் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நாடகங்கள் பகுப்பு:சிங்கப்பூர் தமிழ்த் தொலைக்காட்சி நிகழ்ச்சிகள் பகுப்பு:தமிழ் நடன தொலைக்காட்சி நிகழ்ச்சிகள் பகுப்பு:தமிழ் காதல் தொலைக்காட்சி நாடகங்கள் பகுப்பு:தமிழ் பரபரப்பூட்டும் தொலைக்காட்சி நாடகங்கள் பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2019 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:2020 இல் நிறைவடைந்த தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள் பகுப்பு:தமிழ் விடலைப் பருவ தொலைக்காட்சி தொடர்கள்
தெற்கு 24 பர்கனா மாவட்டம்
மேற்கு வங்காள மாநிலத்தின் அதிக மக்கள்தொகை கொண்ட மாவட்டங்களில் இம்மாவட்டம் இரண்டாம் இடத்தை வகிக்கிறது. பரப்பளவில் முதல் இடத்தை வகிக்கிறது. மக்கள்தொகையில் 640 இந்திய மாவட்டங்களில் இம்மாவட்டம் ஆறாம் இடத்தை வகிக்கிறது.
இம்மாவட்டத்தின் ஒரு பகுதி கொல்கத்தா நகரத்தை ஒட்டியும், ஒரு பகுதி சுந்தரவனக்காடுகள் ஒட்டியும் அமைந்துள்ளது.
பர்கனா பெயர்க் காரணம்
தில்லி சுல்தானகத்தால் அறிமுகப்படுத்தப்பட்ட வேளாண்மை நில அலகு என்ற பர்கனா என்ற சொல் பாரசீக மொழிச் சொல்லாகும். ஒரு பர்கனா என்பது மௌசா (mouza) எனப்படும் ஒன்று அல்லது அதற்கு மேற்பட்ட கிராமங்களின் சிறு தொகுப்பாகும். பர்கனாவின் மிகப் பெரிய தொகுப்பிற்கு தரஃபு அல்லது மாவட்டம் எனப்படும். பர்கனா முறை இந்தியாவை ஆண்ட பிரித்தானிய இந்தியாவின் கவர்னர் ஜெனரல் காரன் வாலிஸ் 1793-ஆம் ஆண்டில், பர்கனா நில அளவை முறை ஒழிக்கப்பட்டு வருவாய் மாவட்டமாக அறிமுகப்படுத்தப்பட்டது.
மாவட்ட எல்லைகள்
தெற்கு 24 பர்கனா மாவட்டத்தின் வடக்கில் கொல்கத்தா மாவட்டம், வடகிழக்கில் வடக்கு 24 பர்கனா மாவட்டம், தெற்கில் வங்காள விரிகுடா, மேற்கில் கிழக்கு மிட்னாபூர் மாவட்டம், வடமேற்கில் ஹவுரா மாவட்டம் எல்லைகளாக அமைந்துள்ளது.
பொருளாதாரம்
நெல் வேளாண்மை, மீன் வளர்ப்பு உற்பத்திக் கூடங்கள், தொழிற்சாலைகள் கொண்டுள்ளது. இம்மாவட்டத்தின் பொருளாதார வளர்ச்சிக்காக மாவட்டத்தின் மேற்கு பகுதியில் பால்ட்டா எனும் பகுதியில் சிறப்பு பொருளாதார மண்டலம் அமைந்துள்ளது.
2006-ஆம் ஆண்டில் இந்திய அரசின் பஞ்சாயத்து ராஜ் அமைச்சகம் வெளியிட்ட அறிக்கை படி, பொருளாதாரத்தில் பின்தங்கிய இந்திய மாவட்டங்களில் 250வது இடத்தில் உள்ளது.
நிலவியல்
இம்மாவட்டத்தின் தெற்கு பகுதியில் கங்கை ஆறு, பிரம்மபுத்திரா ஆறு மற்றும் பத்மா ஆறுகள் வங்காள விரிகுடாவின் வடிநிலத்தில் கலக்கும் இடத்தில் அடர்ந்த சுந்தரவனக்காடுகள் அமைந்துள்ளது. இக்காட்டில் வங்காளப் புலிகள் நிறைந்துள்ளது.
சுந்தரவன சதுப்புக் காட்டை யுனேஸ்கோ நிறுவனம், உலகப்பாரம்பரியக்களமாக அறிவித்துள்ளது. சுந்தரவனக்காட்டில் சுந்தரவனம் உயிர்க்கோளக் காப்பகம் அமைந்துள்ளது.
மாவட்ட நிர்வாகம்
9,960 சதுர கிலோ மீட்டர் பரப்பளவு கொண்ட இம்மாவட்டத்தின் நிர்வாக வசதிக்காக அலிப்பூர் சதர் உட்கோட்டம், பருய்பூர்  உட்கோட்டம், கன்னிங் உட்கோட்டம் மற்றும் டையமண்ட் துறைமுகம் உட்கோட்டம், காக்தீவு உட்கோட்டம் என ஐந்து உட்கோட்டங்களாக பிரிக்கப்பட்டுள்ளது. இந்த உட்கோட்டங்களில் இருபத்து ஒன்பது வட்டார வளர்ச்சி அலுவலகங்கள், ஏழு நகராட்சி மன்றங்கள் அமைந்துள்ளது.
இம்மாவட்டத்தில் முப்பத்து மூன்று காவல் நிலையங்களும், இருபத்தி ஒன்பது வட்டார வளர்ச்சி அலுவலகங்கள், 312 ஊராட்சி மன்றங்கள் கொண்டுள்ளது.
அலிப்பூர் சதர் உட்கோட்டம்
இந்த உட்கோட்டத்தில் அலிப்பூர் தாகுர்புகுர்-மகேஷ்தலா, விஷ்ணுபூர்-I, விஷ்ணுபூர்-II, பட்ஜ்-பட்ஜ்-I, மற்றும் பட்ஜ்-பட்ஜ்-II என ஐந்து ஊராட்சி ஒன்றியங்களும், பட்ஜ்-பட்ஜ், மகேஷ்தலா மற்றும் புஜாலி என மூன்று நகராட்சி மன்றங்களையும் கொண்டுள்ளது.
பருய்பூர் உட்கோட்டம்
இந்த உட்கோட்டத்தில் சோனார்பூர், ஜாய்நகர்-I, ஜாய்நகர்-II, குல்தாலி, பருய்பூர், பான்கர்-I மற்றும் பான்கர்-II என ஏழு வட்டார வளர்ச்சி அலுவலகங்களும் மற்றும் ஜாய்நகர், பருய்புர் மற்றும் ராஜ்புர்-சோனார்புர் என மூன்று நகராட்சி மன்றங்கள் அமைந்துள்ளது.
கன்னிங் உட்கோட்டம்
இந்த உட்கோட்டத்தில் கன்னிங்-I, கன்னிங்-II, வசந்தி மற்றும் கஸ்பா என நான்கு வட்டார வளர்ச்சி அலுவலகங்கள் உள்ளது.
டையமண்ட் துறைமுகம் உட்கோட்டம்
இந்த உட்கோட்டத்தில் மொக்ரஹட்-I, மொக்ரஹட்-II, மந்திரபஜார், குல்பி, பால்டா, டையமண்ட் துறைமுகம்-I, டையமண்ட் துறைமுகம்-II, மதுராபூர்-I, மதுராபூர்-II என ஒன்பது வட்டார வளர்ச்சி அலுவலகங்கள் மற்றும் டையமண்ட் துறைமுகம் நகராட்சி மன்றம் உள்ளது.
காக்தீவு உட்கோட்டம்
இந்த உட்கோட்டத்தில் காக்தீவு, நம்கானா, சாகர் மற்றும் பதார்பிரதிமா எனும் நான்கு வட்டாரா வளர்ச்சி அலுவலகங்கள் உள்ளது.
மக்களவை தொகுதிகள்
தெற்கு 24 பர்கனா மாவட்டம் ஜெய்நகர் மக்களவை தொகுதி (SC), மதுராப்பூர் மக்களை தொகுதி (SC), டைமண்ட் துறைமுகம் தொகுதி, ஜாதவ்பூர் மக்களவை தொகுதி மற்றும் கொல்கத்தா (தெற்கு) மக்களவை தொகுதி என ஐந்து மக்களவை தொகுதிகளை கொண்டுள்ளது.
சட்டமன்ற தொகுதிகள்
இந்த மாவட்டத்தில் 1. கோசபா சட்டமன்ற தொகுதி, 2. வசந்தி சட்டமன்ற தொகுதி 3. குல்தாலி சட்டமன்ற தொகுதி 4. பதார்பிரதிமா சட்டமன்ற தொகுதி 5. காக்தீப் சட்டமன்ற தொகுதி 6. சாகர் சட்டமன்ற தொகுதி 7. குல்பி சட்டமன்ற தொகுதி 8. இராய்டிகி சட்டமன்ற தொகுதி 9. மந்திர்பஜார் சட்டமன்ற தொகுதி 10. ஜெய்நகர் சட்டமன்ற தொகுதி, 11. பருய்பூர் கிழக்கு சட்டமன்ற தொகுதி, 12. கன்னிங் கிழக்கு சட்டமன்ற தொகுதி, 13. கன்னிங் மேற்கு சட்டமன்ற தொகுதி, 14. பருய்பூர் மேற்கு சட்டமன்ற தொகுதி, 15. மாக்ரஹட் கிழக்கு சட்டமன்ற தொகுதி, 16. மாக்ரஹட் மேற்கு சட்டமன்ற தொகுதி, 17. டைமண்ட் துறைமுகம் சட்டமன்ற தொகுதி, 18. பால்டா சட்டமன்ற தொகுதி, 19. சத்கச்சியா சட்டமன்ற தொகுதி, 20. விஷ்ணுபூர் சட்டமன்ற தொகுதி, 21. சோனார்பூர் தெற்கு சட்டமன்ற தொகுதி, 22. பாங்கர் சட்டமன்ற தொகுதி, 23. கஸ்பா சட்டமன்ற தொகுதி, 24. ஜாதவ்பூர் சட்டமன்ற தொகுதி, சோனார்பூர் வடக்கு சட்டமன்ற தொகுதி, 25. டோலிகஞ்ச் சட்டமன்ற தொகுதி, 26. பெஹல்லா கிழக்கு சட்டமன்ற தொகுதி, 27. பெஹல்லா மேற்கு சட்டமன்ற தொகுதி, 28. மகேஸ்தாலா சட்டமன்ற தொகுதி, 29. பட்ஜ் பட்ஜ் சட்டமன்ற தொகுதி மற்றும் 30. மேதியாபுருஸ் சட்டமன்ற தொகுதிகளை கொண்டுள்ளது.
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை ஆக 81,61,961 உள்ளது. அதில் ஆண்கள் 41,73,778 மற்றும் பெண்கள் 39,88,183   ஆகவும் உள்ளனர். பாலின விகிதம் ஆயிரம் ஆண்களுக்கு பெண்கள் 956   வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டரில் 819  பேர் வீதம் வாழ்கின்றனர். இம்மாவட்டத்தின் சராசரி படிப்பறிவு 77.51% ஆகவும், ஆண்களின் படிப்பறிவு 83.35 %  ஆகவும், பெண்களின் படிப்பறிவு 71.40 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 1,025,679  ஆக உள்ளது.
சமயம்
இம்மாவட்டத்தில் இந்து சமயத்தவரின் மக்கள்தொகை 5,155,545 ஆகவும், இசுலாமியர் மக்கள்தொகை 2,903,075 ஆகவும், கிறித்தவ சமயத்தினரின் மக்கள்தொகை  66,498 ஆகவும், சமயம் குறிப்பிடாதவர்கள்  24,529 ஆகவும்,  பிற சமயத்து மக்கள்தொகை கணிசமாக உள்ளது.
போக்குவரத்து
இம்மாவட்டத்தின் வழியாக செல்லும் தேசிய நெடுஞ்சாலை 117 நாட்டின் பிற பகுதிகளை தரைவழியாக இணைக்கிறது. இம்மாவட்டத்தின் புதுஅலிப்பூர் தொடருந்து நிலையத்திலிருந்து நாட்டின் பிற பகுதிகளை இணைக்கும் தொடருந்து வண்டிகள் புறப்படுகிறது.
வெளி இணைப்புகள்
பகுப்பு:மேற்கு வங்காள மாவட்டங்கள்
இந்தியா-பாகிஸ்தான் போர், 1947
right|thumb|220px|போர் நிறுத்தத்திற்குப் பின் ஜம்மு காஷ்மீரின் வரைபடம், 31 டிசம்பர் 1948 இந்தியா-பாகிஸ்தான் போர் அல்லது முதலாம் காஷ்மீர் போர் 1947-1948ல் ஜம்மு காஷமீர் இராச்சியத்தின் மீது தங்கள் கட்டுப்பாட்டை நிலைநிறுத்துவதற்காக, இந்தியாவிற்கும், பாகிஸ்தானுக்கும் இடையே  நடைபெற்றது. புதிதாக சுதந்திரம் பெற்ற இரு நாடுகளுக்கும் இடையிலான நான்கு இந்திய-பாகிஸ்தான் போர்களுள் முதலாவது போர் இதுதான். காஷ்மீரை கைப்பற்றுவதற்கான முயற்சியில் சுதந்திரம் அடைந்த பாகிஸ்தான், பழங்குடி பஷ்தூன் மக்கள் மூலம் போரினை தூண்டிவிட்டனர். பூஞ்ச் நகரில் தனது முஸ்லீம் மக்களால், மஹாராஜா ஹரி சிங் எழுச்சியை எதிர்கொண்டார். மேலும் தனது இராஜ்யத்தின் மேற்கு மாவட்டங்களின் கட்டுப்பாட்டை இழந்தார். 22 அக்டோபர் 1947 அன்று, பாகிஸ்தானின் பஷ்தூன் மக்கள், எல்லையை கடந்து ஜம்மு காஷ்மீரில் புகுந்தனர்.பஷ்தூன் மக்கள் மற்றும் பாக்கிஸ்தான் படையினர் ஸ்ரீநகரை தங்கள் கட்டுப்பாட்டை எடுத்துக் கொண்டனர், ஆனால் அவர்கள் பாரமுல்லாவை அடைந்தபோது மக்களின் செல்வங்களை கொள்ளையடித்தனர். எனவே உதவிக்காக மஹாராஜா ஹரி சிங் இந்தியாவுக்கு வேண்டுகோள் விடுத்தார், இந்தியாவும் உதவி வழங்கியது.
ஆரம்ப படையெடுப்புகள்
போரின் முதல் மோதல் 3-4 அக்டோபரில் தோரார் எனும் இடத்தில் ஏற்பட்டது. அக்டோபர் 22 அன்று முசாஃபாபாத்தில் மற்றொரு தாக்குதல் நடத்தப்பட்டது.முசாஃபராபாத் மற்றும் டோம்லைச் சுற்றியுள்ள எல்லைப் பகுதிகளில் நிலைநிறுத்தப்பட்ட அரசுப் படைகள் விரைவில் பழங்குடியினப் படைகளால் தோற்கடிக்கப்பட்டன.அவர்களில் பல பாக்கிஸ்தானிய ராணுவ வீரர்கள் பழங்குடி மக்களைப் போல இருந்தனர். ஸ்ரீநகரை நோக்கி முன்னேறுவதற்குப் பதிலாக, எல்லைப் பகுதியில் உள்ள கைப்பற்றப்பட்ட நகரங்களில் ஆக்கிரமிப்புப் படையினர், மக்களிடம் சூறையாடல்களையும் போன்ற நடவடிக்கைகளில் ஈடுபட்டனர். பூஞ்ச் பள்ளத்தாக்கில், மாநிலப் படைகள் முற்றுகையிடப்பட்ட ஊர்களுக்குள் பின்வாங்கின.
காஷ்மீர் பள்ளத்தாக்கில் நடந்த நடவடிக்கை
இந்தியா தன் படைகளையும் ஆயுதங்களியும் ரஞ்சித் ராயின் தலைமையில் ஸ்ரீநகர் அனுப்பினர். அங்கே அவர்கள் சுதேச அரசியலமைப்பை வலுப்படுத்தி, பாதுகாப்பு எல்லையை நிறுவி, நகரின் புறநகர்ப் பகுதியில் பழங்குடிப் படைகளை தோற்கடித்தனர்.ஆரம்ப பாதுகாப்பு நடவடிக்கைகளில் குறிப்பிடத்தக்கவை:பாட்காம் நகரை பாதுகாப்பதில் கடுமையான எதிர்ப்பைத் தாண்டி தலைநகர மற்றும் விமான தளத்தையும் பாதுகாத்தது ஆகும்.
விருதுகள்
போரில் காட்டிய வீரத்திற்கும் துணிச்சலான செயல்களுக்கு, பல வீரர்கள் மற்றும் அலுவலர்கள் தங்கள் நாடுகளின் மிக உயர்ந்த இராணுவ விருதை பெற்றனர். இந்தியாவில் பரம் வீர் சக்ரா விருதும் பாகிஸ்தானில் நிஷான்-ஈ-ஹைதர் விருதும் வழங்கப்பட்டது.
மேற்கோள்கள்
பகுப்பு:இந்திய-பாகிஸ்தான் போர்கள் பகுப்பு:1947 நிகழ்வுகள் பகுப்பு:பாக்கித்தான் வரலாறு பகுப்பு:சம்மு காசுமீரின் வரலாறு பகுப்பு:20 ஆம் நூற்றாண்டுப் போர்கள்
ஏ. எஸ். ஏ. ஆறுமுகம்
'''ஏ. எஸ். ஏ. ஆறுமுகம்''' (A. S. A. Arumugam) இந்தியாவைச் சேர்ந்த ஓர் அரசியல்வாதியும் முன்னாள் சட்டமன்ற உறுப்பினரும் ஆவார். 1984 ஆம் ஆண்டு நடைபெற்ற தேர்தலில் விருதுநகர் தொகுதியில் இருந்து ஜனதா கட்சியின் வேட்பாளராக தமிழ்நாடு சட்டசபைக்கு தேர்ந்தெடுக்கப்பட்டார். தனது 77 ஆவது வயதில் இவர் காலமானார்.
மேற்கோள்கள்
பகுப்பு:வாழும் நபர்கள் பகுப்பு:தமிழக அரசியல்வாதிகள் பகுப்பு: துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:இந்திய அரசியல்வாதிகள்
தேவா, இந்தியா
தேவா (Dewa) என்பது இந்தியாவின் உத்தரப்பிரதேச மாநிலத்தில் உள்ள பாராபங்கி மாவட்டத்திலுள்ள ஒரு நகரமும் பேரூராட்சியுமாகும். இது ஹாஜி வாரிஸ் அலி ஷாவின் சன்னதிக்கு பிரபலமானது. இந்த நகரம் தேவா ஷெரீப் என்ற பெயரிலும் அறியப்படுகிறது. இது தலைநகர் இலக்னோவிலிருந்து வடகிழக்கில் சுமார் 26 கி.மீ. தொலைவில் அமைந்துள்ளது.
மொழியியல் சிறுபான்மை மக்கள்தொகை கொண்ட ஒரு நகரமாக தேவாவை மாநில அரசு முறையாக அங்கீகரிக்கிறது. அங்கு உருது மொழி பேசுபவர்கள் உள்ளூர் மக்களில் 15 சதவீதமோ அல்லது அதற்கு மேற்பட்டவர்கள் இருக்கின்றனர். இது உத்தரப் பிரதேசத்தின் முக்கியப் பாரம்பரியத் தளங்களில் ஒன்றாக வைக்கப்பட்டுள்ளது
நிலவியல்
தேவா 27.03°N, 81.17°Wபாகையில் அமைந்துள்ளது. இது சராசரியாக 137 மீட்டர் (449 அடி) உயரத்தில் உள்ளது.
மக்கள் தொகை பரவல்
2011 இந்திய மக்கள் தொகை கணக்கெடுப்பின்படி, தேவாவின் மொத்த மக்கள் தொகை 15,662 ஆகும். இதில் 8,231 ஆண்களும் 7,431 பெண்களும் இருக்கின்றனர். 0 முதல் 6 வயதுக்குட்பட்டவர்கள் 2,347 என்ற அளவில் இருக்கின்றனர். தேவாவில் மொத்த கல்வியறிவாளர்களின் எண்ணிக்கை 7,967 ஆகும். இது 50.9% மக்களில் ஆண்களின் கல்வியறிவு 54.4% ஆகவும், பெண் கல்வியறிவு 47.0% ஆகவும் உள்ளது. தேவாவின் 7+ மக்கள்தொகையின் கல்வியறிவு விகிதம் 59.8% ஆகும். இதில் ஆண்களின் கல்வியறிவு விகிதம் 63.9% ஆகவும், பெண் கல்வியறிவு விகிதம் 55.4% ஆகவும் இருந்தது. பட்டியல் சாதியினரும் பட்டியல் பழங்குடியினரின் எண்ணிக்கை முறையே 746, 18 ஆகும். தேவாவில் 2011இல் 2485 வீடுகள் இருந்தன.
தேவாவில் 67 கிராம ஊராட்சிகள் உள்ளன.
சாலை இணைப்பு
தேவா, இலக்னோ, பதேபூர், பாராபங்கி, சூரத்கஞ்ச், குர்சி, மசாலி, சின்ஹாட் ஆகியவற்றுடன் சாலை வழியாக நன்கு இணைக்கப்பட்டுள்ளது.
கர்மங்கள்
கர்மங்கள் அல்லது செயல்கள் என்பது காம்ய கர்மம் (பயனை விரும்பும் செயல்கள்), நிசித்த கர்மம் (தவிர்க்க வேண்டிய செயல்கள்), நித்திய கர்மம், (அன்றாடம் கட்டாயமாக செய்ய வேண்டிய கடமைகள்) மற்றும் நைமித்திக கர்மம் (செய்ய வேண்டிய சமயச் சடங்குகள்), பிராயசித்த கர்மம் (செய்த பாவத்தை நீக்கும் பொருட்டு செய்யப்படும் கர்மங்கள்) என ஐந்து வகையான கர்மங்களை இந்து சமய வேதங்கள் மற்றும் வேதாந்த சாத்திரங்கள் வகைப்படுத்தியுள்ளது.
உசாத்துணை
பகுப்பு:வைதிக மெய்யியல்கள் பகுப்பு:இந்துத் தத்துவங்கள் பகுப்பு:இந்திய மெய்யியல்
நாராயங்குடா கிருத்துவக் கல்லறை
நாராயங்குடா கிருத்துவக் கல்லறை (Christian Cemetery, Narayanguda) இந்தியாவின் ஆந்திரப் பிரதேச மாநிலம் ஐதராபாத்தில் அமைந்துள்ளது.
புற இணைப்புகள்
பகுப்பு:ஐதராபாத்து
டோன்சி மாதவ் ஆனந்த் பை
டாக்டர் டோன்சி மாதவ் அனந்த் பை (Dr. Tonse Madhav Ananth Pai)(பிறப்பு 30 ஏப்ரல் 1898 - இறப்பு 29 மே 1979), என்பார் இந்திய மருத்துவர், கல்வியாளர், வங்கியாளர் மற்றும் புரவலர் ஆவார். இவர் இந்தியாவின் கர்நாடகத்தில் மணிப்பால் பல்கலைக்கழக நகரத்தினைக் கட்டியெழுப்பிய பெருமைக்குரியவர்.
இந்தியாவில் முதன்முதலில் தனியார், சுயநிதி மருத்துவக் கல்லூரியை முதலில் தொடங்கிவர் இவராவார். பாய் 1953 ஆம் ஆண்டில் மணிப்பாலின் கஸ்தூர்பா மருத்துவக் கல்லூரியையும், 1957 ஆம் ஆண்டில் மணிப்பால் தொழில்நுட்பக் கழகத்தையும் நிறுவினார். இதைத் தொடர்ந்து மங்களூர் கஸ்தூர்பா மருத்துவக் கல்லூரி, மணிப்பால் பல் அறிவியல் கல்லூரி, மணிப்பால் பாரா மருத்துவ அறிவியல் கல்லூரி மற்றும் மணிப்பால் பல்கலைக்கழக முன்பட்ட கல்லூரி உள்ளிட்ட பல கல்வி நிறுவனங்களை நிறுவினார். இவர், தனது சகோதரர் உபேந்திர பாயுடன் சேர்ந்து, சிண்டிகேட் வங்கியை முதலில் கர்நாடகாவின் உடுப்பியில் நிறுவினார். இதனுடைய தலைமையகம் இப்போது மணிப்பால் மற்றும் பெங்களூரில் உள்ளது. அதன் பிரபலமான பிக்மி வைப்புத் திட்டத்தினை பிரபலப்படுத்தியவர் இவராவார்.
விருதுகள்
டாக்டர் டி.எம்.ஏ பைக்கு 1972ஆம் ஆண்டில் இந்திய அரசு பத்மஸ்ரீ பட்டம் வழங்கி கௌரவப்படுத்தியது. இவருக்கு 973ஆம் ஆண்டில் கர்நாடக பல்கலைக்கழகமும் 1975ஆம் ஆண்டில் ஆந்திரப்பல்கலைக்கழமும் டி லிட். பட்டம் வழங்கியது.
அக்டோபர் 9, 1999 ஆண்டு இந்திய அரசு பை நினைவுகூரும் முகமாக அஞ்சல் முத்திரையை வெளியிட்டது. வாழ்நாளில் அதிக எண்ணிக்கையிலான கல்வி நிறுவனங்களை நிறுவிய நபராக ரிப்லீஸின் பிலைவ் இட் ஆர் நாட் அமைப்பு பையினை அங்கீகரித்துள்ளது.
மேற்கோள்கள்
பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள் பகுப்பு:1979 இறப்புகள் பகுப்பு:1898 பிறப்புகள்
வண்ணான் பொதி
ஆடும் முறை
பட்டவர் தொடுவார். பொதி சும்பபவரைத் தொடக்கூடாது. துணியை வேறு எங்கு வைத்திருந்தாலும் தொடலாம். தொடப்பட்டவர் பட்டவராகித் தொடவேண்டும்.
கருவிநூல்
பகுப்பு:தமிழர் விளையாட்டுகள் பகுப்பு:சிறுவர் விளையாட்டுகள்
பியிரா மறிமான்
பியிரா ( Dorcatragus megalotis ) என்பது ஆப்பிரிக்காவின் கொம்பு பகுதியின் வறண்ட பகுதிகளில் வசிக்கும் ஒரு சிறிய மறிமான் ஆகும். இது Dorcatragus பேரினத்தைச் சேர்ந்த ஒரே உறுப்பினர் ஆகும்.
விளக்கம்
பியிரா முடிகள் நிறைந்த வால் மற்றும் கரடுமுரடான உரோமம் ஆகியவற்றைக் கொண்டுள்ளது. இதன் பின்புறம் செஞ்சாம்பல் நிறத்தில் இருக்கும். இதன் அடிப்பகு வெள்ளையாக இருக்கும். அதை ஒட்டி ஒரு அடர்நிறப் பட்டை உள்ளது. இதன் முன்னங் கல்களை விட பின்னங்கால்கள் சற்று நீண்டுள்ளன. இதனால் இதன் பின்புறம் சற்று தூக்கியதுபோல காணப்படும். இந்த நீண்ட, மெல்லிய கால்கள் இளமஞ்சள் நிறத்தில் உள்ளன. இதன் நீண்ட தலையானது மஞ்சள் கலந்த சிவப்பு நிறத்திலும், கருப்பு இமைகளும், வெள்ளை கண் வளையங்கள் கொண்டதாகவும் இருக்கும். இந்த மான் விகிதாசாரத்தில் பெரிய காதுகளைக் கொண்டுள்ளது, அவை 15 செ.மீ நீளமும் 7.5 செ.மீ அகலமும் கொண்டதாக வெள்ளை உரோமங்களைக் கொண்டவையாக உள்ளன. ஆண் மான்களுக்கு மட்டுமே 7.5-10 செமீ  நீளமுள்ள, கொம்புகள் உள்ளன. அவை காதுகளின் பக்கங்களுக்கு அருகில் இருந்து செங்குத்தாக நேரான கூர்முனையுடன் வளர்ந்திருக்கும். இந்த மானின் நீளம் 80-86 செ.மீ. ஆகும். நிற்கும்போது தோள் வரை 50-60 செ.மீ. உயரமாகவும், 9-11.5 கிலோ எடை கொண்டதாக இருக்கும். இதன் குளம்புகளின் அடிப்பகுதி விரிந்து சுருங்கும் தன்மை கொண்டதாகும். எனவே வழுக்கும் பாறைகளிலும் இவை விழுந்துவிடாமல் இருப்பதற்கு ஏற்ற உறுதியான பிடிப்பைத் தருகிறது.
பரவல்
பியிரா வடகிழக்கு ஆபிரிக்காவை பூர்வீகமாக கொண்டது. இது சீபூத்தீயின் தெற்கே தெற்கு நோக்கி சோமாலிலாந்து மற்றும் வடக்கு சோமாலியா மற்றும் தீவிர வடகிழக்கு எத்தியோப்பியாவில் காணப்படுகிறது. இதன் வாழிட எல்லையின் முக்கியப் பகுதியானது சோமாலிலாந்தின், ஜிபூட்டியின் எல்லையிலிருந்து, கிழக்கே வடக்கு சோமாலியாவில் உள்ள பன்ட்லாண்ட் மற்றும் நோகால் பள்ளத்தாக்கு வரை. சீபூத்தியில் இது உள்ளது 1993 இல் உறுதிப்படுத்தப்பட்டது.
வாழ்விடம்
பியிரா பாறைகள் நிறைந்த மலைச்சரிவுகள், வறண்ட, புல்வெளிகளுக்கு மத்தியில் அகாசியா புதர்க்காடுகள் மற்றும் பல தட்டையான சிகரங்கள் மற்றும் செங்குத்தான பாறைச் சரிவுகளைக் கொண்ட மலைகளில் வாழ்கின்றன.
பழக்கவழக்கங்கள்
பியிரா மழைக்காலத்தின் உச்சத்தில் ஏப்ரல் மாதத்தில் மட்டுமே குட்டி ஈன்றதாக பதிவு செய்யப்பட்டுள்ளது. இதன் ஆறு மாத கர்ப்ப காலத்துக்குப் பிறகு ஒரு குட்டியை ஈன்றெடுக்கிறது. இவை அதிகாலையிலும், பிற்பகலிலும் மிகவும் சுறுசுறுப்பாக இருக்கும். மேலும் இவை நண்பகலில் ஓய்வெடுக்கிறன. இவை மிகுந்த எச்சரிக்கை உணர்வு கொண்டவை. மேலும் இவை சிறந்த செவித்திறன் கொண்டவையாதலால் சிறிய ஒலி கேட்டாலும்  எச்சரிக்கை அடையும். இவை செங்குத்தான, பாறைகளில் விரைந்து செல்லக்கூடியன. பியிரா வறண்ட காலநிலைக்கு ஏற்ற விலங்காகும். இவை குடிக்க தண்ணீரைத் தேட வேண்டிய அவசியமில்லாமல், தான் உண்ணும் தாவரங்களிலிருந்தே தங்களுக்குத் தேவையான அனைத்தையும் பெறுகின்றன. பியிரா சோடிகளாகவம், சிறிய குடும்பக் குழுக்களாகவும் வாழ்கிறன. இதில் பெரிய குழுக்கள் பதிவு செய்யப்பட்டுள்ளன, மேலும் குடும்பக் குழுக்கள் சந்திக்கும் போது இவை நிகழ்திருக்கலாம். கழுதைப்புலிகள், கறகால் பூனைகள், குள்ள நரிகள் ஆகியவை பியிராவை முதன்மை வேட்டையாடிகளாகும். மேலும் இவை காணப்படும் இடத்தில் சிங்கங்கள், சிறுத்தைகள் போன்றவையும் இவற்றை வேட்டையாடக்கூடும்.
பாதுகாப்பு
பியிரா மான்கள் குறைந்த அளவிலேயே வேட்டையாடப்படுகின்றன. காரணம் அதன் சிறிய அளவு, தீவிர எச்சரிக்கை உணர்வு மற்றும் அவற்றை எளிதில் அணுக முடியாத பாறை வாழ்விடங்கள் காரணமாக இருக்கலாம். மிகை மேய்ச்சல், வறட்சி, அடுப்புக்கரி உற்பத்திக்காக அகாசியா ஸ்க்ரப் மரங்களை வெட்டுவது போன்றவை இந்த மானினத்திற்கு ஏற்பட்டுள பெரும் அச்சுறுத்தலாக கருதப்படுகிறது. இது பன்னாட்டு இயற்கைப் பாதுகாப்புச் சங்கத்தால் அச்சுறுத்தப்பட்ட உயிரினங்களின் செம் பட்டியலில் "அழிவாய்ப்பு இனம்" என்று வகைப்படுத்தப்பட்டுள்ளது. சீபூத்தீக் குடியரசில் இது அரிதானதான விலங்காக கருதப்படுகிறது ஆனால் ஆபத்தான நிலையில் இல்லை. எத்தியோப்பியாவில் இதன் நிலை தற்போது தெரியவில்லை, கடைசியாக இது 1972 இல் பதிவு செய்யப்பட்டது.
அல் வப்ரா வனவிலங்கு பாதுகாப்பிடத்தில் உயிருடன் பிடிக்கபட்ட பியிரா மறிமான் குழுவைக் கொண்டு வெற்றிகரமாக இனப்பெருக்கம்  செய்யப்பட்டு 2005 இல் 58 என்ற உச்சத்தை எட்டியது.
பெயர்
இதற்கு இடப்பட்டட 'பியிரா' என்ற பெயர் அதன் சோமாலி பெயரிலிருந்து பெறப்பட்டது.
குறிப்புகள்
பகுப்பு:எத்தியோப்பியாவின் பாலூட்டிகள் பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம் பகுப்பு:மறிமான்கள் பகுப்பு:சோமாலியாவின் பாலூட்டிகள்
ஆர்சனசு அமிலம்
ஆர்சனசு அமிலம் (Arsenous acid ) என்பது H3AsO3 என்ற மூலக்கூற்று வாய்ப்பாடுடன் உள்ள ஒரு வேதிச் சேர்மமாகும். இது ஆர்சனியசு ஆமிலம் என்றும் அழைக்கப்படுகிறது. நீர்த்த கரைசல் நிலையிலேயே அறியப்படும் இச்சேர்மம் தூய்மையான நிலையிலுள்ள வேதிப்பொருளாக தனிமைப்படுத்தப்படவில்லை. இருந்தபோதிலும் இப்பண்பால் As(OH)3 சேர்மத்தின் தனித்துவத்திற்கு இழுக்கு ஏதுமில்லை
பண்புகள்
ஆர்சனிக்குடன் மூன்று ஐதராக்சில் தொகுதிகள் பிணைக்கப்பட்ட பட்டைக்கூம்பு மூலக்கூறு வடிவத்தில் As(OH)3 காணப்படுகிறது. ஆர்செனசு அமிலக் கரைசலின் 1H அணுக்கரு காந்த அலைமாலையில் மூலக்கூறின் உயர் சீரொழுங்கிற்கு ஒற்றைக் குறிகை முரணற்று காணப்படுகிறது. இதற்கு மாறாக இதனுடன் பெயரளவில் தொடர்புடைய பாசுபரசு வழிப்பொருட்கள் (H3PO3) பிரதானமாக HPO(OH)2 வடிவத்தை ஏற்கின்றன;P(OH)3 என்பது மிகச்சிறு சமநிலைப் பாகமாக அத்தகைய கரைசல்களில் காணப்படுகிறது. ஆர்சனிக் மற்றும் பாசுபரசு சேர்மங்களின் இத்தைகைய மாறுபட்ட குணங்கள் ஒரு குறிப்பிட்ட வகையான போக்கை பிரதிபலிக்கின்றன. இதன்படி உயர் ஆக்சிசனேற்ற நிலையிலுள்ள முதன்மைத் தொகுதித் தனிமங்களில் அடர்குறை உலோகங்கள் அடர்மிகு ஓரின உலோகங்களைவிட அதிக நிலைப்புத் தன்மையுடன் காணப்படுகின்றன
வினைகள்
ஆர்சனிக் மூவாக்சைடை தண்ணீரில் நீராற்பகுக்கும்போது அது மெதுவாக நீராற்பகுப்பு அடைந்து ஆர்சனசு அமிலத்தைக் கொடுக்கிறது. இதனுடன் காரத்தைச் சேர்க்கும் போது ஆர்சனிக் அமிலம், [AsO(OH)2]−, [AsO2(OH)]2−, மற்றும் [AsO3]3−.என்ற ஆர்செனைட் அயனிகளாக மாற்றப்படுகிறது. முதல் அமிலத்தன்மை எண் மதிப்பு (pKa) 9.2 என்பதால் ஆர்சனசு அமிலம் ஒரு வீரியம் குறைந்த அமிலமாகும். ஆர்சனசு அமிலம் மற்றும் அதனுடைய இணை காரங்களின் இயற்பண்புகளால் நீர்த்த ஆர்சனிக் மூவாக்சைடின் வினைகள் நிகழ்கின்றன.
நச்சுத்தன்மை
ஆர்சனிக் சேர்ந்துள்ள சேர்மங்கள் யாவும் அதிக நசுத்தன்மை கொண்டனவாகவும் புற்றுநோயாக்க வேதிப்பொருட்களாகவும் உள்ளன. இதனுடைய நீரிலி வடிவம் மற்றும் ஆர்சனிக் மூவாக்சைடு சேர்மங்கள் களைக்கொல்லி, பூச்சிக்கொல்லி மற்றும் எலிக்கொல்லிகள் தயாரிக்கப் பயன்படுகின்றன.
வெளி இணைப்புகள்
பகுப்பு:காடிகள் பகுப்பு:ஆர்சனிக்கு சேர்மங்கள் பகுப்பு:ஐதரசன் சேர்மங்கள்
சேரமான் பெருமாள் தொன்மக்கதைகள்
சேரமான் பெருமாள் என்ற பெயரில் வாழ்ந்த நாயனார் பற்றிக் கழறிற்றறிவார் நாயனார் கட்டுரையைப் பார்க்க.
மரபுவழிக் கதை
சேரமான் பெருமாள் யார் என்பதே விவாததுக்குள்ளானதாக உள்ளது. மகோதயபுரத்தை ஆண்ட பிற்காலச் சேர அரசர்களில் முதலாவது அல்லது கடைசி அரசனாக இருக்கக்கூடும் என்ற கருத்து நிலவுகிறது. தமிழ்நாடு மற்றும் கேரளப் பகுதிகளின் வரலாற்றில் பல்வேறு சேரமான் பெருமாள்கள் குறித்த குறிப்புகள் காணப்படுவதால் இச்சேரமான் பெருமாள் உண்மையில் யார் என்பதை அடையாளம் காண்பது கடினமாக உள்ளது. இவன் ஆண்ட காலம் 12 ஆண்டுகள் (சில கதைகளில் 20 ஆண்டுகள்) என நம்பப்படுகிறது.
சேரமான் பெருமாளின் மர்ம மறைவு
தனது ஆட்சியின் இறுதிகாலத்தில் சேரமான் பெருமாள் கடைசியாக எங்கு சென்று மறைந்தான் என்பது குறித்து பல்வேறு கருத்துகள் உள்ளன:
ஆனால் இவற்றுக்கான சரியான ஆதாரங்கள் எதுவும் இல்லாததால் அவர் சென்று மறைந்த இடம் எதுவென்பது புதிராகவே உள்ளது
சேரமான் பெருமாளை பல்வேறு ஆட்களாக அடையாளப்படுத்தும் கதைகளும் உள்ளன:
திரைப்படத்தில்
சேரமான் பெருமாள் அல்லது தாஜிதீன் வாழ்க்கையை மையப்படுத்தி, சேரமான் கதாபாத்திரத்தில் நடிகர் மம்மூட்டி நடிக்கும் மலையாளத் திரைப்படம், இந்தியா மற்றும் ஓமான் கூட்டுத்தயாரிப்பாகத் தயாரிக்கப்படவுள்ளது.
தாஜுதீனின் கதை
சேரமான் ஜும்ஆ மசூதியின் கூற்றுப்படி, "ஒருமுறை, சேரமான் பெருமாள் என்ற தமிழ், ஒருவேளை ரவி வர்மா என்று அழைக்கப்படுபவன், அவனது விருப்பமான ராணிகளில் ஒருவருடன் அவர் வாழ்ந்த அரண்மனை தோட்டத்தில் இரவு உலா வந்து கொண்டிருந்தான். இந்த உலாவின் போது தான் சந்திரன் பிளவுபடுவதைக் கண்டார். இருப்பினும், அரண்மனையிலோ அல்லது இந்திய துணைக்கண்டத்தின் பிற பகுதிகளிலோ இந்த குறிப்பிடத்தக்க நிகழ்வை வேறு யாரும் பார்க்கவில்லை. முஸ்லீம்கள் மதீனாவுக்கு குடிபெயர்வதற்கு பல ஆண்டுகளுக்கு முன்பு நிகழ்ந்த முழு நிலவின் பிளவால் அதிர்ச்சியடைந்த சேரமான், சேர சாம்ராஜ்யத்தின் தலைநகருக்கு விரைந்தார். இந்த சந்திர நிகழ்வின் சரியான நேரத்தைத் தீர்மானிக்க சித்தர்கள் எனப்படும் இந்து வானியலாளர்களின் சங்கிலியைக் கலந்தாலோசிக்க அவர் விரும்பினார். இந்துக் கணித முறைப்படி, வானியலாளர்கள் சந்திர கிரகணத்தைக் கணிக்க முடிந்திருக்க வேண்டும். ஆயினும்கூட, இந்த நிகழ்வின் துல்லியமான வானியல் தேதி மற்றும் நேரம் நிச்சயமற்றதாகவே உள்ளது. எனவே, தெரியாத காரணங்களுக்காக பனூ குறைஷி பழங்குடியினத்தைச் சேர்ந்த சில அரபு வணிகர்கள் சேரமானின் அரண்மனைக்குச் சென்றபோது, கிழக்கு வானத்தில் நடந்திருக்க வேண்டிய இந்த சம்பவம் குறித்து விசாரிக்க அவர் வாய்ப்பைப் பெற்றார். இந்து வானியலாளர்கள் இந்த வானியல் நிகழ்வின் சரியான நேரத்தையும் ஒருங்கிணைப்புகளையும் கணக்கிட முடிந்திருக்க வேண்டும். அவர்களின் வேண்டுகோளின் பேரில், மன்னர் அரேபிய நிலவு-கடவுள் ஹுபலின் கோவிலிலும், மக்காவில் உள்ள குரைஷ் சிலைகளின் ஆலயத்திலும் பிரார்த்தனை செய்ய ஒரு யாத்திரையைத் தொடங்கினார். காபாவிற்குச் சென்ற போது, சேரமான் இஸ்லாமிய தீர்க்கதரிசி முஹம்மதுவைச் சந்திக்கும் வாய்ப்பைப் பெற்றார் மற்றும் அல்லாஹ்வின் தூதர் மற்றும் அவரது தோழர்களுக்கு இஞ்சி ஊறுகாயை பரிசாக வழங்கினார். அவர் முஹம்மதுவுடன் அரபு மொழியில் உரையாடினார், இந்த சந்திப்பின் போது முஹம்மதுவின் தோழரான பிலால், சேரமானை இஸ்லாத்திற்கு மாற்ற வழிகாட்டினார். இதன் விளைவாக, முஹம்மது அவருக்கு தாஜுதீன், தாஜுதீன் அல்லது தியா-அஜ்-அத்தான் என்ற பெயரை வழங்கினார், அதாவது "நம்பிக்கையின் கிரீடம்" என்று பொருள்படும், இதன் மூலம் முதல் இந்திய முஸ்லீம் ஆனார் [1]       9 ஆம் நூற்றாண்டின் அல்-தபரி தனது ஃபிர்தௌசுல் ஹிக்மாவில் மற்றும் ஃபெரிஷ்தா தனது தாரிக் ஃபெரிஷ்தாவில் இதை ஒப்புக்கொள்கிறார்.
எஸ்.என்.சதாசிவன், எ சோஷியல் ஹிஸ்டரி ஆஃப் இந்தியா என்ற புத்தகத்தில், மாலத்தீவின் ராஜா கலிமாஞ்சா தான் இஸ்லாத்திற்கு மாறினார் என்று வாதிடுகிறார். அப்போது கடலோடிகளுக்குத் தெரிந்த மாலி, மலபார் (கேரளா) என்று தவறாகப் புரிந்து கொள்ளப்பட்டிருக்கலாம், இது கொச்சி கெசட்டியரில் தாஜுதீன் கதையை உருவாக்கி இருக்கலாம்.
கருமத்தம்பட்டி
நகராட்சியாக தரம் உயர்த்துதல்
16 அக்டோபர் 2021 அன்று கருமத்தம்பட்டி பேரூராட்சியை, கருமத்தம்பட்டி நகராட்சியாக உருவாக்குவதற்கான அரசாணையை நகராட்சி நிர்வாகம் மற்றும் குடிநீர் வழங்கல் கூடுதல் தலைமைச் செயலாளர் சிவதாஸ் மீனா வெளியிட்டார்.
அமைவிடம்
கருமத்தம்பட்டி நகராட்சி கோயம்புத்தூரலிருந்து 35 கிமீ தொலைவில் உள்ளது. இதனருகே உள்ள நகரங்கள் திருப்பூர் 25 கிமீ, பல்லடம் 20 கிமீ  தொலைவிலும் உள்ளது. சோமனூரில் இதனருகே அமைந்த தொடருந்து நிலையம் உள்ளது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இந்நகராட்சி 10071  வீடுகளும், 35,062 மக்கள்தொகையும் கொண்டது.
இணைப்பு நகரங்கள்
கருமத்தம்பட்டி, தேசிய நெடுஞ்சாலை எண் 47-இல் அமைந்து உள்ளதால் 24 மணி நேரமும் பேருந்து மூலமாக தமிழ்நாட்டின் பிற முக்கிய நகரங்களுடன் இணைக்கப்பட்டு உள்ளது.
ஆதாரங்கள்
பகுப்பு:கோயம்புத்தூர் மாவட்டம் பகுப்பு:தமிழ்நாடு மாநிலத்திலுள்ள ஊர்களும் நகரங்களும் கோயம்புத்தூர் மாவட்டத்திலுள்ள நகராட்சிகள் பகுப்பு:தமிழ்நாடு நகராட்சிகள்
பெத்தலகேம் குறவஞ்சி
பெத்தலகேம் குறவஞ்சி என்ற நூல் தொண்ணூற்றாறு சிற்றிலக்கிய வகைகளுள் ஒன்றாகும். உலாப்போகும் மன்னனையோ தெய்வத்தையோ கண்டு மையல் கொண்ட தலைவி வருந்துவது. வீதியிலே வந்த குறத்தியைக் குறி கேட்பதும், குறத்தி தனது மலை வளம், நாட்டுவளம் ஆகியவற்றை வாழ்த்தி தலைவியின் கையைப் பிடித்து அவளின் மனக்கருத்தை உணர்ந்து உரைத்தலும், குறவன் வருகையும், உரையாடலும், வாழ்த்தி விடை பெறுதலும் ஆகியவை குறவஞ்சி நூலின்கண் இடம் பெறும். இதனை குறவஞ்சி நாடகம் என்பர்.
இந்நூலினை இயற்றியவர் தஞ்சை வேதநாயக சாத்திரியார் ஆவார். காலம் 18-ஆம் நூற்றாண்டு.
பகுப்பு:குறவஞ்சிகள் பகுப்பு:கிறித்தவ தமிழ் இலக்கியம்
மெங்கே நைட்ரோயேற்றம்
மெங்கே நைட்ரோயேற்றம் ( Menke nitration) எலக்ட்ரான் மிகுதி அரோமாட்டிக் சேர்மங்களுடன் தாமிர(II) நைட்ரேட்டு எனப்படும் குப்ரிக் நைட்ரேட்டும், அசிட்டிக் நீரிலியும் சேர்க்கப்பட்டு மேற்கொள்ளப்படும் ஒரு வேதி வினையாகும். இவ்வினையின் விளைவாக செயலூக்கம் பெற்ற தொகுதியுடன் நைட்ரோ வேதி வினைக்குழு ஆர்த்தோ நிலையில் முன்னுரிமையுடன் இணைகிறது. நெதர்லாந்து நாட்டைச் சேர்ந்த டச்சு வேதியியலர் யே.பி.மெங்கே இவ்வினையைக் கண்டறிந்ததால் மெங்கே நைட்ரோயேற்றம் என்ற பெயரைப் பெற்றது.
மேற்கோள்கள்
பகுப்பு:பெயர் வினைகள் பகுப்பு:பதிலீட்டு வினைகள் பகுப்பு:நைட்ரோயேற்ற வினைகள்
வெத்தியார் வெட்டு
வெத்தியார் வெட்டு என்பது தமிழ்நாட்டில் அரியலூர் மாவட்டம் உடையார்பாளையம் வட்டத்தில் அமைந்துள்ள கிராமம் ஆகும்.
மக்கள்தொகை
2001 மக்கள்தொகை கணக்குப்படி வெத்தியார்வெட்டு கிராமத்தில் 3187 பேர் உள்ளனர்.இதில் ஆண்கள் 1594ம் பெண்கள் 1593 பேரும் உள்ளனர்.
இவ்வூரில் சோழகன் ஏரி மற்றும் அம்பலவானன் ஏரி உள்ளது.கிழக்கு மற்றும் மேற்கில் மாரியம்மன் கோவிலும் மற்றும் பெரியநாயகி கோவில். முனீஸ்வரன் கோவில். வீரனார் கோவில். சங்கிலிகருப்பு கோவில் ஆகியவை அமைந்துள்ளது.இவ்வூரில் வன்னியர்,பட்டியல் வகுப்பினர்,மற்றும் பழங்குடி இனத்தவர்கள் வசிக்கிறார்கள்.
3-மெத்தில்யெப்டேன்
3-மெத்தில்யெப்டேன் (3-Methylheptane) என்பது CH3CH2CH(CH3)CH2CH2CH2CH3. அல்லது C8H18  என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இக்கட்டமைப்பில் ஒரு நான்கு வேவேறு குழுக்களைப் பெற்ற ஒரு மையப்புள்ளி உள்ளது. இப்புள்ளி சிடீரியோ மையம் எனப்படுகிறது. நிறமற்ற, நெடியற்ற இச்சேர்மம் ஆக்டேனின் பக்கச் சங்கிலியுள்ள ஒரு மாற்றிய வடிவம் ஆகும்.
புற இணைப்புகள்
பகுப்பு:ஆல்கேன்கள் பகுப்பு:நீரகக்கரிமங்கள்
காலி மாவட்டம்
காலி மாவட்டம் (Galle district) இலங்கையின் 25 மாவட்டங்களில் ஒன்றாகும். இது தென் மாகாணத்தில் அமைந்துள்ளது. காலி நகரம் இதன் தலைநகரமாகும். காலி மாவட்டம் 10 நாடாளுமன்ற தொகுதிகளைக் கொண்டுள்ளது. இது 896 கிராமசேவகர் பிரிவுகளையும் 18 பிரதேச செயளர் பிரிவுகளையும் கொண்டுள்ளது.
பகுப்பு:இலங்கையின் மாவட்டங்கள்
பர்கனா
பர்கனா (pargana) (இந்தி: परगना, parganā) என்பது தில்லி சுல்தானகத்தால் அறிமுகப்படுத்தப்பட்ட பர்கனா  எனில் நிலப்பரப்பை அளவிடும் முறையாகும். வேளாண் நில அலகு  எனப்படும் பர்கனா  என்ற சொல் பாரசீக மொழிச் சொல்லாகும். ஒரு பர்கனா என்பது மௌசா (mouza) எனப்படும் ஒன்று அல்லது அதற்கு மேற்பட்ட கிராமங்களின் சிறு தொகுப்பாகும். பர்கனாவின் பெரிய தொகுப்பிற்கு  தரஃபு (கால் பகுதி) எனப்படும்.
சேர் சா சூரியின் ஆட்சிக் காலத்தில் பர்கனாக்களின் நிர்வாகத்தை வலுப்படுத்த கிராம அளவில்  காவலர் (தலையாரி) (Shiqdar), நாட்டாண்மை   அல்லது முன்சீப்  (Amin or Munsif), கர்ணம் (கணக்குப் பிள்ளை-karkun or record keeper) போன்ற பதவிகள் ஏற்படுத்தப்பட்டது.
மொகலாயர் காலம்
மொகலாயர் ஆட்சியின் போது பதினாறாம் நூற்றாண்டில் அக்பர் மொகலாய பேரரசை பெரு நிலப்பரப்பை சுபா (province)  என்றும், சுபாக்களை சர்க்கார்  எனப்படும் மாவட்டங்களாக பிரித்தார். சர்க்கார் எனும் பகுதிகளை பர்கனாக்கள் என பிரிக்கப்பட்டது.
ஒவ்வொரு பர்கனாவும் தனக்குரிய பாரம்பரிய நிலவரி, வாடகை, கட்டணங்கள், கூலி மற்றும் அளவை முறைகள் கொண்டிருக்கும்.
ஆங்கிலேயர் காலம்
பிரித்தானியர் காலத்தில் பர்கனா நில அலகு முறை முதலில் ஏற்கப்பட்டாலும், பின்னர் 1793-ஆம் ஆண்டில் கவர்னர் ஜெனரல் காரன் வாலிஸ் காலத்தில் பர்கனா முறை ஒழிக்கப்பட்டு, ஜமீந்தாரி முறை அறிமுகப்படுத்தப்பட்டது. நிலப்பரப்புகள் மாகாணம், மாவட்டங்கள், வருவாய் வட்டங்கள், வருவாய் கிராமங்கள் என பிரிக்கப்பட்டது. நில அளவைத் துறையால் அனைத்து நிலங்கள் எக்டேர், ஏக்கர், செண்ட் மற்றும் சதுர அடி கணக்கில் அளக்கப்பட்டு உரிய பதிவேடுகளில் பதியப்பட்டது.
விடுதலை இந்தியாவில்
இந்திய விடுதலைக்குப் பின்னர் பர்கனா முறை அடியோடு மறைந்து விட்டது. ஆனால் பர்கனா என்ற பெயர் வங்காளப் பகுதிகளில், குறிப்பாக தெற்கு 24 பர்கனா மாவட்டம் மற்றும் வடக்கு 24 பர்கனா மாவட்டங்களில் பேச்சு வழக்கில் மட்டும் உள்ளது.
மேற்கோள்கள்
பகுப்பு:பரப்பளவு அலகுகள் பகுப்பு:மேற்கு வங்காளப் புவியியல் தெற்கு 24 பர்கனா மாவட்டம் வடக்கு 24 பர்கனா மாவட்டம்
சென் ஜோன்ஸ், அன்டிகுவாவும் பர்புடாவும்
செயின்ட் ஜான்ஸ் (St. John's) என்பது கரிபியக் கடலில் உள்ள மேற்கிந்தியத் தீவுகளின் அன்டிகுவா பர்புடா நாட்டின் தலைநகரம் மற்றும் மிகப்பெரிய நகரம் ஆகும். 2011 ஆம் ஆண்டு மதிப்பீட்டின் அடிப்படையில் இந்நகரத்தின் மக்கள் தொகை 81,799 ஆகும். செயின்ட் ஜான்ஸ் அன்டிகுவா பர்புடா நாட்டின் வர்த்தக மையமாகவும் விளங்குகிறது. மற்றும் அன்டிகுவா தீவின் தலைமை துறைமுகமும் ஆகும்.
மேற்கோள்கள்
பகுப்பு:தலைநகரங்கள் பகுப்பு:வட அமெரிக்கத் தலைநகரங்கள்
தேனூர் எல்லையம்மன் கோயில்
தேனூர் எல்லையம்மன் கோயில் தமிழ்நாட்டில் பெரம்பலூர் மாவட்டம், தேனூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நுவரெலியா மாவட்டம்
நுவரெலியா மாவட்டம் இலங்கையின் 25 மாவட்டங்களில் ஒன்றாகும். இது மத்திய மாகாணத்தில் அமைந்துள்ளது. வடக்கே மாத்தளை மாவட்டமும், கிழக்கே பதுளை மாவட்டமும் தெற்கே இரத்தினபுரி மாவட்டமும் மேற்கே கேகாலை மாவட்டமும் எல்லைகளாக அமைந்துள்ளன. நுவரெலியா நகரம் மாவட்டத்தின் தலைநகரமும் அதில் அமைந்துள்ள பெரிய நகரமுமாகும். இலங்கையில் உல்லாசப் பிரயாணத்துக்கு பிரசித்தமான பகுதிகளில் ஒன்றாகும்.
புவியியல்
கடல் மட்டத்திலிருந்து 1500 அடி தொடக்கம் 8000 வரை உயரத்தில் அமைந்துள்ள இம்மாவட்டத்திலேயே இலங்கையின் உயரமான மலையான பீதுருதாலகாலையும் அமைந்துள்ளது. சிவனொளிபாத மலை அமைந்துள்ள சமனல மலைத்தொடரின் பெரும்பகுதியும் நுவரெலியா மாவட்டத்திலேயே அமைந்துள்ளது. நுவரெலியா இலங்கையில் மொத்தப் பரப்பளவில் 2.7% இடத்தை அடைக்கிறது. மாவட்டத்தில் காணப்படும் முக்கிய மலைகளின் உயரங்கள் கீழே தரப்பட்டுள்ளது.
வரலாறு
19 ஆம் நூற்றாண்டில் ஆங்கிலேயர்கள் நுவரெலியாவை சிறிய இங்கிலாந்து என அழைத்தனர். இவர்களின் ஆட்சியின் போது நுவரெலியா உல்லாசப் பிரயாண, வர்த்தக மையமாக வளர்த்தெடுக்கப்பட்டது. அதற்கு முன்னதாக, இராமாயணத்துடனும் இப்பகுதி தொடர்புடையது என்பதும், குவேனி துரத்தப்பட்டப் பின்னர் தனது இரு குழந்தைகளுடன் இங்கே வசித்தார் என்பது தொன்நம்பிக்கையாகும். துட்டகைமுனு தனது இளமைக்காலத்தில் கொத்மலையில் வசித்ததாக மகாவம்சம் குறிப்பிடுகிறது.
உள்ளூராட்சி
இம்மாவட்டம் நுவரெலியா-மஸ்கெலியா, கொத்மலை, அங்குரன்கெத்தை, வலப்பனை ஆகிய நான்கு நாடாளுமன்ற தொகுதிகளைக் கொண்டுள்ளது. நிர்வாக பிரிவுகளைக் கருதும் போது, நுவரெலியா, கொத்மலை, அங்குரன்கெதை, வலப்பனை, அம்பகமுவ ஆகிய ஐந்து வட்டாரச் செயலாளர் பிரிவுகளைக் கொண்டுள்ளது. இவ்வட்டாரச் செயலளார் பிரிவுகள் மேலும் 491 ஊருழியர் பிரிவுகளாக பிரித்து நிர்வகிக்கப்படுகிறது.மாவட்டத்தின் நிர்வாக, உள்ளூராட்சி அமைப்பு கீழ் வரும் அட்டவணையில் தரப்பட்டுள்ளது.
உள்ளூராட்சியை கருத்திற் கொள்ளும் போது நுவரெலியா மாநகரசபையும் ஹட்டண்-டிக்கோயா நகரசபை, தலவாக்கலை-லிந்துலை நகரசபை ஆகிய இரண்டு நகரசபைகளும் நுவரெலியா, கொத்மலை, அங்குரன்கெதை, வலப்பனை, அம்பகமுவ ஆகிய ஐந்து பிரதேச சபைகளும் காணப்படுகின்றன.
மக்களியல்
மாவட்ட மக்கள் தொகையில் 57.1% தமிழர்களாவர் (இலங்கைத் தமிழர் 6.5%, இந்தியத் தமிழர் 50.6%) இவர்களில் 93.1 சதவீதமான மக்கள் தேயிலைத் தோட்டங்களில் வசிக்கின்றனர். மாவட்ட தமிழர்களில் 77 சதவீதத்தினர் தேயிலை தோட்டங்கள் பெரும்பான்மையாக காணப்படும் நுவரெலியா, அம்பகமுவா பிரதேச செயலாளர் பிரிவுகளில் வசிக்கின்றனர். மாவட்டத்தில் 40.2 சதவீததினர் சிங்களவராவர். இவர்களில் 85 சதவீதத்தினர் கிராமத்தில் வசிக்கின்றனர்.
நுவரெலியா மாவட்டத்தின் முக்கிய நகரங்கள்
நுவரெலியா மாவட்டத்தில் பல முக்கிய நகரங்கள் அமைந்துள்ளன. அவை இங்கே பட்டியலிடப்படுகின்றன.
ஆதரங்கள்
* பகுப்பு:இலங்கையின் மாவட்டங்கள் பகுப்பு:கண்டி இராச்சியம்
பால்ஜி பெந்தர்கர்
ஆரம்பகால வாழ்க்கையும் குடும்பமும்
இராதாபாய் என்பவருக்கும் அவரது கணவர் கோபால் பெந்தர்கர் என்பவருக்கும் ஒரு பிராமண குடும்பத்தில் பிறந்தார். பால்ஜி இந்திய திரைப்படத் துறையில் சில திரைப்பட ஆளுமைகளுடன் தொடர்பிலிருந்தார். இவரது பல நெருங்கிய உறவுகள் இந்திய திரையுலகில் புகழ் பெற்றிருந்தனர். அவர்களில் இவரது மூத்த சகோதரர் பாபுராவ் பெந்தர்கர், ஒன்றுவிட்ட சகோதரர், நடிகர்-இயக்குனர், மாஸ்டர் விநாயக் கர்நாடகி, தாய்வழி உறவினர் வி. சாந்தாராம் ஆகியோர் அடங்குவர்.
தனிப்பட்ட வாழ்க்கை
இவருக்கு நான்கு மனைவிகள் இருந்தனர். அவர்களில் ஒருவரான இலீலா சந்திரகிரி என்பவர், 1930களில் மிஸ் இலீலா என்ற பெயரில் இந்தி மற்றும் மராத்தி படங்களில் நடித்து பாடிவந்தார். பால்ஜியை இலீலா முதன்முதலில் சந்தித்தபோது அவருக்கு ஏற்கனவே ஒரு பையனும், (ஜெயசிங்) ஒரு பெண்ணும் என இரண்டு குழந்தைகள் இருந்தன. பால்ஜி அவர்கள் இருவரையும் தத்தெடுத்தார். அந்தப் பெண் பின்னர் புதின ஆசிரியர் இரஞ்சித் தேசாயை மணந்தார். மேலும் அவர் மாதவி தேசாய் (2013 இல் இறந்தார்) என்று அழைக்கப்பட்டார். அவர் 'நாச்சா கா குமா' என்ற புத்தகத்தை எழுதினார். அவரது இரண்டாவது மகளின் பெயர் சரோஜ் சிந்தர்கர் என்பதாகும்.
திரைப்பட வாழ்க்கை
ஊமைத் திரைப்படங்களின் சகாப்தத்தில் பால்ஜி தனது வாழ்க்கையைத் தொடங்கினார். இவர் பிரபாத் திரைப்பட நிறுவனத்தின் ஆரம்பகால படங்களுடன் தொடர்பு கொண்டிருந்தார். மேலும் சொந்த ஊரான கோலாப்பூரில் உள்ள மற்ற திரைப்பட அரங்கங்களிலும் பணியாற்றினார். பின்னர் தனது சொந்ததிரைப்பட அரங்கமான "ஜெய்பிரபா திரைப்பட அரங்கம்" என்பதை வாங்கி, திரைப்பட தயாரிப்பாளராகவும், இயக்குனராகவுமானார். மராத்தியில் சில திரைப்படப் பாடல்களுக்கும் பாடல்களையும் எழுதினார். இவரது மிகவும் பிரபலமான திரைப்படங்கள்: நேதாஜி பல்கார் பற்றிய படம், தொரட்டஞ்சி கமலா, சத்ரபதி சிவாஜி பற்றிய படம், மோகித்யாஞ்சி மஞ்சுளா, மராத்தா தித்துட்கா மெல்வாவா, சாதி மான்சே, தம்ப்தி மாத்தி. இந்தி: மகாரதி கர்ணன், வாலிமி, சத்ரபதி சிவாஜி.கனிமி காவா போன்றவை
விருது
பால்ஜிக்கு 1991 ல் இந்திய அரசு தாதாசாகெப் பால்கே விருது வழங்கியது.
வெளி இணைப்புகள்
பகுப்பு:1994 இறப்புகள் பகுப்பு:1897 பிறப்புகள் பகுப்பு:தாதாசாகெப் பால்கே விருது பெற்றவர்கள்
மின்சார ரயில் என்ஜின் தொழிற்சாலை, மாதேபுரா
அக்டோபர் 11, 2017 தனது உற்பத்தியை துவங்கிய இந்த தொழிற்சாலையில் தயாரிக்கப்பட்ட முதல் ரயிலை பிரதமர் நரேந்திர மோடி 10 ஏப்ரல் 2018 அன்று நாட்டுக்கு அர்ப்பணித்தார்.
தனது 50வது ரயில் என்ஜினை டிசம்பர் 2020 ஆம் ஆண்டிலும் மற்றும் 100 வது ரயில் என்ஜினை மே 2021 ஆம் ஆண்டிலும் தயாரித்தது. இந்திய ரயில்வேயுடன் செய்துகொண்ட ஒப்பந்தப்படி 11 ஆண்டுகளில் 800 அதிவேக WAP-12 என்ஜின்களை தயாரித்து வழங்குவதே இத்தொழிற்சாலையின் இலக்காகும்.
சிங்கப்பூரில் மொழிகள்
சிங்கப்பூர் அரசு நான்கு ஆட்சி மொழிகளைக் கொண்டுள்ளது: ஆங்கிலம், மலாய், சீனம், மற்றும் தமிழ். இந்த ஆட்சிமொழிகளைத் தவிர இங்கு புழங்கிவரும் பல்வேறு பிற மொழிகளும் சிங்கப்பூரில் நிலவும் பலரதப்பட்ட இன, பண்பாட்டு, மொழி மக்களைப் பிரதிபலிக்கின்றன. 2009ஆம் ஆண்டில் சிங்கப்பூரில் 20க்கும் மேற்பட்ட மொழிகள் பேசப்பட்டு வருவதாக கண்டறியப்பட்டது. குடிமைப்படுத்த காலத்தில் சிங்கப்பூர் ஓர் வணிக மையமாக விளங்கியதும் தற்போதும் முதன்மையான வணிக/சேவைத்துறையின் மையமாக விளங்குவதும் ஆசியாவிலிருந்தும் பிறநாடுகளிலிலிருந்தும் மக்களை இங்கு ஈர்த்துள்ளது. அவர்கள் கொணர்ந்த மொழிகள் சிங்கப்பூர் மொழிகளை பெரிதும் பாதித்துள்ளன.
முந்தைய ஆண்டுகளில், மலாயா தீபகற்பத்தில் வணிகர்களால் பேசப்பட்டுவந்த மலாயு மொழியும் சீன மொழியும் கலந்த மெலாயு பசார் எனப்படும் மலாய் மொழி இத்தீவின் இணைப்புமொழியாக  (lingua franca) இருந்தது. தற்போதும் இது பலரால் பேசப்பட்டாலும், குறிப்பாக சிங்கப்பூர் மலாய்கள், சிங்கப்பூரின் ஆங்கிலம் தற்போது இணைப்புமொழியாக மாறி வருகிறது. சிங்கபூரில் பிரித்தானிய ஆட்சிக்காலத்தில் ஆங்கிலம் பலராலும் பயன்படுத்தப் பட்டது. சிங்கப்பூர் விடுதலை அடைந்தபிறகும் ஆங்கிலமே முதன்மையான இணைப்புமொழியாக விளங்கியது. பல்வேறு மொழிபேசுவோரை ஒற்றுமைப்படுத்த ஆங்கிலமே உதவியது; கல்வித்துறையிலும் இதுவே முதன்மையான பயிற்று மொழியாக உள்ளது.
துவக்கத்தில் ஹொக்கெய்ன் பெரும்பான்மையான சீனர்களால் பேசப்படும் மொழியாக இருந்தது. ஆனால் இருபதாம் நூற்றாண்டின் பிற்பகுதியில் மண்டாரின் இந்த நிலையை அடைந்தது. மண்டாரின் பேசாத பிற சீனக்குழுக்களை ஒற்றுமைப்படுத்தவும் பொதுவான ஒரு சீன அடையாளத்தை உருவாக்கவும் சிங்கை அரசு மண்டாரின் பயன்பாட்டை ஊக்குவித்தது. 21ஆம் நூற்றாண்டில் சீனாவின் பொருளாதார முன்னேற்றமும் இதற்கு தூண்டுகோலாக இருந்தது. மற்ற சீன மொழிகள், ஹொக்கெய்ன், டியோச்சியூ, ஹக்கா, ஹைனீசு மற்றும் கன்டனீசு ஆகியன வட்டாரப் பேச்சுமொழிகளாக அறிவிக்கப்பட்டன. அரசின் கொள்கைகளும் ஏனைய மொழிச்சார்புகளும் இக்கிளை மொழிகளை பேசப்படுவோரின் எண்ணிக்கை அருகி வருகிறது. இந்திய மொழிகளில் முதன்மையாக தமிழ் இருப்பினும் மற்ற இந்திய மொழிகளும் பேசப்படுகின்றன. மற்ற சிறுபான்மையான மலாயு அல்லது சீன வட்டார மொழிகளைப் போலன்றி இந்திய மொழிகள் பள்ளிக் கூடங்களிலும் பயன்படுத்தப்படுகின்றன.
சிங்கப்பூர் இருமொழி கொள்கையைப் பின்பற்றுகிறது; இதன்படி மாணவர்கள் ஆங்கிலம் கற்பதுடன் தங்கள் இன அடையாளத்திற்கான மொழியையும் கற்கின்றனர். இந்தத் தாய்மொழி கல்வி பலதரப்பட்ட பண்பாட்டுச் சூழலில் தங்கள் பண்பாட்டை தக்கவைத்துக் கொள்ளத் தேவையாயுள்ளது. இருப்பினும் தாய்மொழிப் பயன்பாடு குறைந்துகொண்டும் ஆங்கிலப் பயன்பாடு கூடிக்கொண்டும் வருகிறது.
மாநிலங்களவை உறுப்பினர்கள் (தமிழ்நாடு)
மாநிலங்களவை உறுப்பினர்கள் (தமிழ்நாடு) மாநிலங்களவை (அ) ராஜ்யசபை (மாநிலங்களின் மன்றம்) இந்திய நாடாளுமன்றத்தின் மேலவை ஆகும். தமிழ்நாடு சார்பில் இம்மன்றத்தில் பங்குபெற 18 உறுப்பினர்கள் மறைமுகத் தேர்தலின் மூலம் சட்டமன்ற உறப்பினர்களால் தேர்வு பெற்று பங்குபெறுகின்றனர். இதற்கான இருக்கைகள் (தொகுதிகள்) ஒதுக்கப்படுவது அந்தந்த கட்சிகளின் உறுப்பினர்களின் எண்ணிக்கையின்படி பரிந்துரைக்கப்பட்ட வேட்பாளரை களத்தில் நிறுத்துகின்றனர்.
தேர்தல் அந்த மாநிலத்தின் சட்டமன்ற எல்லைக்குள் ஒரு முறை மாற்றத்தக்க வாக்களிப்பு முறையில் சரிசம பிரதிநித்துவத்தின்படி வாக்களித்து தேர்ந்தெடுக்கப்படுகின்றனர்.
நடப்பு உறுப்பினர்கள் (2021)
ஆதாரம்: இந்திய நாடாளுமன்றம் (மாநிலங்களவை)
தர்மன் சண்முகரத்தினம்
தர்மன் சண்முகரத்தினம் (Tharman Shanmugaratnam, பிறப்பு: 25 பெப்ரவரி 1957) சிங்கப்பூர் அரசியல்வாதியும் பொருளியலாளரும் ஆவார். இவர் 2019 முதல் சிங்கப்பூரின் மூத்த அமைச்சராகவும், 2015 முதல் சமூகக் கொள்கைகளுக்கான ஒருங்கிணைப்பு அமைச்சராகவும், 2011 முதல் சிங்கப்பூரின் நாணைய ஆணையத்தின் தலைவராகவும் பணியாற்றி வருகிறார். இவர் முன்னதாக 2011 முதல் 2019 வரை துணைப் பிரதமராகவும், 2003 முதல் 2008 வரை கல்வி அமைச்சராகவும், 2007 முதல் 2015 வரை நிதி அமைச்சராகவும் பணியாற்றியிருந்தார். ஆளும் மக்கள் செயல் கட்சியின் உறுப்பினராக உள்ள இவர், 2001 முதல் தமா சுரோங் தொகுதியின் நாடாளுமன்ற உறுப்பினராக இருந்து வருகிறார்.
மாநிலங்களவை உறுப்பினர்கள் (தமிழ்நாடு)
வெளி இணைப்புகள்
பகுப்பு:இந்திய அரசுத் தொடர்பான கட்டுரைகள் பகுப்பு:இந்திய அரசு பகுப்பு:தமிழக அரசியல்
Rajya Sabha (Tamil Nadu)
தர்மன் சண்முகரத்தினம்
ஒரு பொருளாதார நிபுணரான தர்மன், சிங்கப்பூருக்கான அரசு சேவையில், முக்கியமாக பொருளாதார மற்றும் சமூகக் கொள்கைகளுடன் தொடர்புடைய பணிகளில் பெரும் பங்காற்றினார். பல்வேறு உயர்மட்டப் பன்னாட்டுப் பேரவைகளுக்குத் தலைமை தாங்கி செயற்பட்டார். தர்மன் தற்போது முப்பது நாடுகள் அடங்கிய பொது மற்றும் தனியார் துறைகள் மற்றும் கல்வித்துறையைச் சேர்ந்த பொருளாதார மற்றும் நிதித் தலைவர்களின் உலகளாவிய பேரவையின் தலைவராக உள்ளார். ஐ.நா. தண்ணீரின் பொருளாதாரத்திற்கான உலகளாவிய ஆணையத்தின் இணைத் தலைவராகவும் உள்ளார். அத்துடன் ஐக்கிய நாடுகளின் பன்முகத்தன்மைக்கான உயர்மட்ட ஆலோசனைக் குழுவின் உறுப்பினராகவும் உள்ளார்.
சரிக்கே
சரிக்கே (மலாய் மொழி: Sarikei; ஆங்கிலம்: Sarikei) என்பது மலேசியா, சரவாக் மாநிலத்தில் சரிக்கே பிரிவு, சரிக்கே மாவட்டத்தின் தலைநகரமாகும். தென்சீனக் கடலில் ராஜாங் ஆறு கலக்கும் இடத்தில் இருந்து 48 கி.மீ. உட்பாகத்தில் சரிக்கே அமைந்துள்ளது.
இந்த நகரத்தின் மையத்தில் உள்ள 3.6 மீட்டர் உயரமான அன்னாசிச் சிலை, தனித்துவமாக விளங்குகிறது. தவிர சரிக்கே மாவட்டத்தில் மிக உயரமான கட்டிடமான விஸ்மா ஜூப்லி முத்தியாரா (Wisma Jubli Mutiara) இந்த நகரில்தான் உள்ளது.
வரலாறு
1840-ஆம் ஆண்டுகளில், ராஜாங் ஆற்றின் வர்த்தகம் சரிக்கேயில் இருந்த மலாய்க்காரர்களின் கட்டுப்பாட்டில் இருந்தது. அவர்களில் டத்தோ பாதிங்கி அப்துல் ரகுமான் என்பவர் மிகவும் சக்தி வாய்ந்தவராக இருந்தார்.
எல்ஃப் ஹோல்
எல்ஃப் ஹோல் (Alf Hall, பிறப்பு: சனவரி 23 1896, இறப்பு: சனவரி 1 1964), தென்னாப்பிரிக்க அணியின் துடுப்பாட்டக்காரர். இவர் ஏழு தேர்வுத் துடுப்பாட்டப் போட்டிகளிலும், 46 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1923 -1931 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
தர்மன் சண்முகரத்தினம்
வாழ்க்கைச் சுருக்கம்
1957 ஆம் ஆண்டில் சிங்கப்பூரில் பிறந்தவர் தர்மன். இவரது பாட்டனார் இலங்கை, யாழ்ப்பாண மாவட்டம், ஊரெழு என்ற ஊரைப் பிறப்பிடமாகக் கொண்டவர். தர்மனின் தந்தை கே. சண்முகரத்தினம் மருத்துவப் பேராசிரியராவார். ஆங்கிலோ-சீனக் கல்லூரியில் கல்வி கற்ற இவர் லண்டன் பொருளியக் கல்லூரியில் பொருளியலில் பட்டம் பெற்றார். பின்னர் கேம்பிரிட்ஜ் பல்கலைக்கழகத்தில் பொருளியலில் முதுமாணிப் பட்டமும், ஹார்வர்ட் பல்கலைக்கழகத்தில் பொதுப்பணித் துறையில் முதுமாணிப் பட்டமும் பெற்றார்.
சரிக்கே
வரலாறு
அப்போது சரிக்கேயில் பிரபலமான வணிகப் பொருட்கள்; அரிசி, தேன் மெழுகு, காட்டுப் பொருட்கள், ஆடைகள் மற்றும் உலர்ந்த மீன்கள் போன்றவையாகும்.
தர்மன் சண்முகரத்தினம்
வாழ்க்கைச் சுருக்கம்
தர்மன் சப்பானிய-சீன வழக்கறிஞரான ஜேன் யுமிக்கோ இட்டோகி என்பவரைத் திருமணம் புரிந்தார். இவர்களுக்கு மூன்று ஆண்களும் ஒரு பெண்ணுமாக நான்கு பிள்ளைகள் உள்ளனர்.
அரசியலில்
தர்மன் சண்முகரத்தினம் பன்னாட்டு நாணய நிதியம், பன்னாட்டு நாணய மற்றும் நிதிக்குழு என்பவற்றின் பணிப்பாளராகவும் இருந்து வருகின்றார். 2001 ஆம் ஆண்டில் சிங்கப்பூர் அரசியலில் நுழைந்த தர்மன் முதலில் வணிகத்துறை அமைச்சில் மூத்த மாநில அமைச்சராக நியமனம் பெற்றார். பின்னர் 2003 முதல் 2008 வரை கல்வி அமைச்சராக இருந்த இவர், 2006 மே முதல் கூடுதல் நிதி அமைச்சராக நியமிக்கப்பட்டார்.
டிசம்பர் 2007 இல் நிதி அமைச்சராக நியமிக்கப்பட்ட இவர் கல்வி அமைச்சராகவும் மார்ச் 2008 வரையில் இருந்தார். 2002 ஆம் ஆண்டில் இவர் மக்கள் செயல் கட்சியின் மத்திய செய்ற்குழு உறுப்பினராகத் தெரிவானார்.
சரிக்கே
வரலாறு
1853-இல், புரூணை சுல்தானகத்திடம் இருந்து ராஜாங் நதி மற்றும் அதைச் சுற்றியுள்ள நிலப்பகுதிகளை ராஜா ஜேம்சு புரூக் பெற்றுக் கொண்டார்.
தர்மன் சண்முகரத்தினம்
அரசியலில்
தர்மன் ஜுரொங் குழுத்தொகுதி நாடாளுமன்ற உறுப்பினராக இருக்கிறார்.
சரிக்கே
டத்தோ பாதிங்கி அப்துல் ரகுமான்
இந்தக் கட்டத்தில் இபான் மக்களின் தலைவர்களில் ஒருவராக இருந்த சரிப் மசோர் (Syarif Masahor) என்பவர் இபான் மக்கள் உதவியுடன் டத்தோ பாதிங்கி அப்துல் ரகுமானைத் தாக்கினார். தாக்குதலில் வெற்றி அடைந்தார். அத்துடன் 1849 தொடங்கி 1861 வரை சரிக்கே பகுதியைத் தன் கட்டுப்பாட்டிற்குள் வைத்து இருந்தார்.
தர்மன் சண்முகரத்தினம்
வெளி இணைப்புகள்
பகுப்பு:1957 பிறப்புகள் பகுப்பு:வாழும் நபர்கள் பகுப்பு:சிங்கப்பூர் தமிழ் அரசியல்வாதிகள் பகுப்பு:சிங்கப்பூர் தமிழர் பகுப்பு:சிங்கப்பூர் அரசின் அமைச்சர்கள்
சரிக்கே
டத்தோ பாதிங்கி அப்துல் ரகுமான்
1856-ஆம் ஆண்டு ஜனவரி 4-ஆம் தேதி, ஜூலாவைச் (Julau) சேர்ந்த டயாக் மக்களால் (Dayaks) சரிக்கே நகரம் எரிக்கப்பட்டது. அதே மாதத்தில், இபான் மக்களின் கடற்கொள்ளைகளை அடக்குவதற்கு, சரிக்கேயில் ஜேம்ஸ் புரூக் ஒரு கோட்டையைக் கட்டினார். பின்னர் சரிக்கே நகரம் ஜேம்ஸ் புரூக்கின் கட்டுப்பாட்டிற்குள் வந்தது.
வெளி இணைப்புகள்
பகுப்பு:சரவாக் பகுப்பு:மலேசிய நகரங்கள்‎ பகுப்பு:சரவாக் நகரங்கள்
தியான் சந்த் தேசிய விளையாட்டரங்கம்
தியான் சந்த் தேசிய விளையாட்டரங்கம் இந்தியத் தலைநகர் புது தில்லியில் உள்ள வளைதடிப் பந்தாட்டப் போட்டிகளுக்கான ஓர் விளையாட்டரங்கமாகும். இது முதலில் 25,000 இருக்கைகள் உடைய அரங்கமாக இருந்தது. இது புகழ்வாய்ந்த முன்னாள் இந்திய வளைதடிப்பந்தாட்ட வீரர் தியான் சந்த் பெயரைக் கொண்டுள்ளது. 1951ஆம் ஆண்டு துவக்கப்பட்ட முதல் ஆசிய விளையாட்டுப் போட்டிகள் இந்த விளையாட்டரங்கத்தில் நிகழ்ந்தன.
வரலாறு
இந்த விளையாட்டரங்கம் 1933 ஆம் ஆண்டு இர்வின் அம்ஃபிதியேட்டர் என்ற பெயரில் பன்னோக்கு அரங்கமாக கட்டப்பட்டது. அந்தோனி எசு, டிமெல்லோ இதனை வடிவமைத்தார். 1951 ஆசியப் போட்டிகளின்போது இது தேசிய விளையாட்டரங்கம் என்று மறுபெயரிடப்பட்டது. 2002ஆம் ஆண்டு தியான் சந்த் பெயரொட்டு சேர்க்கப்பட்டது.
பெரும் சீரமைப்புகள்
2010 ஆண்கள் வளைதடிப்பந்தாட்ட உலகக் கோப்பை போட்டிகளுக்கு இந்த அரங்கமே நிகழிடமாக இருந்தது. 2010 பொதுநலவாய விளையாட்டுக்களில் வளைதடிப்போட்டிகளுக்கு இதுவே நிகழிடமாகும். வளைதடிப் பந்தாட்ட உலகக் கோப்பை விளையாட்டுகளுக்கு முன்னர் பெரும் சீரமைப்புப் பணிகள் மேற்கொள்ளப்பட்டன. ரூ. 266 கோடிகள் செலவில் மண்ணாலான பார்வையாளர் படிகள் இடிக்கப்பட்டு செவ்வக புதிய அரங்கமைப்பு கட்டப்பட்டுள்ளது. 2010 பொதுநலவாய விளையாட்டுக்களுக்கான முதல் விளையாட்டரங்கமாக இது 24 சனவரி 2010 அன்று திறக்கப்பட்டது.
விளையாட்டரங்க வசதிகள்
37 ஏக்கர் பரப்பளவிலான வளாகத்தில் 17,500 சதுர மீட்டர் பரவியுள்ளது. பன்னாட்டு தரத்திலான இரு விளையாட்டுக் களங்களும் மற்றுமோர் பயிற்சிக் களமுமாக மூன்று செயற்கைதரைக் களங்கள் கொண்டுள்ளது.
புதிய நெகிழ்புல் பற்றை நீர் தெளிப்பான்களுடன் இடப்பட்டுள்ளது. முதன்மைக் களத்தில் 16,200 பார்வையாளர்கள் அமரக்கூடும். இரண்டாவது களத்தில் நிரந்தரமாக 900 இருக்கைகள், தேவைப்பட்டால் 1600 இருக்கைகள் சேர்க்கக்கூடிய வாய்ப்புடன், உள்ளன.இரு போட்டிக்களங்களும் மடக்கக்கூடிய 2200 இலக்சு வெளிச்சம் கொடுக்கக்கூடிய ஒளிவெள்ள கோபுரங்களுடன் அமைந்துள்ளன. இது உயர்வரையறை தொலைக்காட்சி ஒளிபரப்பு நடத்த ஏதுவாக அமையும்.
விளையாட்டரங்கில் தற்போது நடப்பில் உள்ள ஒலி அமைப்புகள் அமைக்கப்பட்டுள்ளன. இரு நவீன வெற்றிப்புள்ளிகள் காட்டிகளும் பார்வையாளர்கள் வசதிக்கேற்ப அமைக்கப்பட்டுள்ளன. விளையாட்டு வீரர்களுக்கான உடை மாற்றும் அறைகள், ஓய்வெடுக்கும் அறைகள் மற்றும் முக்கியப் பிரமுகர் அறைகள் மிகச் சிறந்த முறையில் அமைக்கப்பட்டுள்ளன.
முழு அரங்கமும் குளிர்சாதன வசதி செய்யப்பட்டுள்ளது. மாற்றுத்திறனாளர்களுக்கு வசதியான மின்னேற்றிகள், தடங்கல் இல்லா வழிகள் அமைக்கப்பட்டுள்ளன. விளையாட்டரங்கத்தின் கிழக்கே 50 மீ நீச்சல்குளம் ஒன்று கட்டப்பட்டுள்ளது.
வெளியிணைப்புகள்
பகுப்பு:தில்லியில் விளையாட்டு பகுப்பு:இந்திய விளையாட்டரங்குகள்
பூகிஸ்
பூகிஸ் (Bugis) என்பவர்கள் ஆஸ்திரோனேசிய இனத்தைச் சார்ந்தவர்கள். இவர்கள் இந்தோனேசியாவின் சுலாவாசித் தீவில்  காணப்படுகினறார்கள். இவர்களின் மூதாதையர்கள் கி.மு.2500 ஆண்டுகளுக்கு முன்னால் தென் சீனாவில் இருந்து குடியேறியவர்கள். 1605ஆம் ஆண்டில் ஆன்மவாதத்தில் இருந்து இஸ்லாமியத்திற்கு மதம் மாறினார்கள்.
பூகிஸ்காரர்கள் சுலாவாசியின் மாக்காசார், பாரேபாரே துறைமுகப் பட்டணங்களில் மிகுதியாக வாழ்ந்தாலும், பெரும்பலோர் உள்நிலப் பகுதிகளில் நெல் விவசாயம் செய்வதில் தீவிரம் காட்டி வருகின்றனர். மலேசியாவின் ஜொகூர் சுல்தானகத்தில் பூகிஸ்காரர்களின் தாக்கம் அதிகமாக உள்ளது. இவர்களில் சிலர் வட ஆஸ்திரேலியாவிலும் வாழ்கின்றனர்.
சுலாவாசியில் வாழும் பூகிஸ்காரர்கள் பெரும்பாலும் நெல் விவசாயம், சிறு வர்த்தகங்கள், மீனவத்தொழில்களில் ஈடுபட்டுள்ளனர். விவசாயம் செய்வதில் பூகிஸ்காரப் பெண்கள் திறமைசாலிகளாக விளங்குகின்றனர். இவர்கள் பட்டுத் துணிகள் நெய்வதிலும் கெட்டிக்காரர்கள்.
இவர்களின் பெரும்பாலான திருமணங்கள் பெற்றோர் பார்த்து நடத்துபவையாக உள்ளன. திருமணத்திற்குப் பின் மாப்பிள்ளை, பெண் வீட்டாருடன் சில ஆண்டுகளுக்கு தங்கி வாழ வேண்டும். பூகிஸ்காரர்களிடையே விவாகரத்து என்பது மிகப் பரவலாக இருக்கின்றது.
மேற்கோள்கள்
பகுப்பு:ஆஸ்திரனேசிய இனக்குழுக்கள் பகுப்பு:இந்தோனேசிய மக்கள்
புலிவலம் சிதம்பரேஸ்வரர் கோயில்
புலிவலம் சிதம்பரேஸ்வரர் கோயில் தமிழ்நாட்டில் கடலூர் மாவட்டம், புலிவலம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:கடலூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்